《次韵李大著春日杂诗十首》
宋代·喻良能

二载违枌社，全家客帝都。
浊醪充上顿，清俸付中厨。
亲老唯须养，皇恩讵敢孤。
逍遥处山泽，未忍学仙臞。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。